Gommon

Gommon (Goumann - Kernewek Unys, Goemmon - Kernewek Kemmyn), po kowralgi, a gampoll milyow a eghennow a algi morek lieskell bras. An term a gomprehend eghennow a Rhodophyta (rudh), Phaeophyta (gell) ha Chlorophyta (gwyrdh). Eghennow meur kepar ha'n re gelwys kelps yn Sowsnek a wari rann bosek dres eghen orth remova karbon, owth askorra 50% dhe'n lyha a oksyjen an Norvys. An niver a eghennow gommon yw dadhlys hwath yn-mysk godhonydhyon, mes dres lycklod yma nebes milyow anedha.

Ekologieth
Yma edhom dhe wommon a dri studh kerghynedhel. An re ma yw dowr mor (mes dowr holanek dhe'n lyha), golow howl lowr rag lughwrians, ha tyller gwiw dhe vos kelmys warnodho. Avel sewyans, kevys yw gommon yn kemmyn ogas dhe'n vorva, dell yw usys war arvorow karnek a-der tewes po grow. Trigys yw eghennow gommon yn lies treveth ekologel. An tylleryow ughella yw gwlyghys gans ewyn mor, an isella yw nebes metrow yn-dann nivel an mor. Yn nebes ranndiryow, gommon ogas dhe'n vorva a ystyn nebes mildiryow yn mes y'n mor. Fin aga thevyans yw pygemmys golow howl yw degemerys. Kelps, dell ys usys, yw an eghennow kevys y'n dowrow downna. 

Nebes eghennow, kepar ha Sargassum re aswiwas dhe dreveth planktonek ha neuvella yn rydh, ow kregi war saghow lenwys gans gass rag kowlwul henna. Erel re aswiwas dhe vewa yn pollow an mortid. Omma res yw gommon sevel orth tempredhow ha nivellow holanedh a janj yn uskis ha segha treweythus. 

Taksonomieth
 Kinda   AlgiFylum  Kampollasow Caulerpa  100px  Gwyrdh  Sedhys Fucus  150px  Gell  Yn parthow mortid war vorvaow karnek  Gracilaria  150px  Rudh  Tevys rag boos Laminaria  100px Gell  Aswonnys ynwedh avel kelp 8–30 m yn-dann dhowrtevys rag boos  Macrocystis  150px  Gell  Kelp kowrekow furvya koswigow ow neuvella  Monostroma 150px   Gwyrdh  Porphyra  150px  Rudh  Parthow mortid yn hinyow tempredh Tevys rag boos Sargassum150pxGellKeynvorek yn arbennik an Mor Sargasso

Usys
Usys yw gommon rag niver a daklow. Treweythyow yth yw tevys, po kuntellys dhyworth an gwyls. Dybrys yw niver a eghennow yn lies rann a'n bys, yn arbennik Asi est, Rewenys, Norgagh, Iwerdhon, Kembra, Pow Frynk ha Kanada. Usys yw nebes egehennow yn diwysyans rag tewhe, yn arbennik leth. Usys yw gommon yn lystennow goliow, ha rag tevi cultures a vakteria yn arbrovjiow. Nebes eghennow yw usys rag teyl. Leverys yw blas hwiskis enys Islay dhe dhos dhyworth dowr glaw ow tivera dre wommon war an tir kyns mos dhe'n dhistyllva.

+ Askorrans gommon Gwlas tonnasow metrek  an vledhen ('000),tevys + gwyls 25pxChina69925pxPow Frynk61725pxRuvaneth Unys20525pxNihon12325pxChile10925pxFilipynas 9625pxKorea Gledh7125pxKorea Dhyghow6725pxIndonesi4725pxNorgagh41
Klass:Plansow
Klass:Bosow